钦定古今图书集成/明伦汇编/闺媛典/第175卷 > 黄赦妻区氏
## 钦定古今图书集成/明伦汇编/闺媛典/第175卷 > 黄赦妻区氏

按《新会县志》：区氏，中乐里黄赦妻。幼有淑德，不苟言
笑。年十七归赦，事祖姑至孝，生一子大典，年二十二，
赦亡，父母怜其少，命改适，不从。一日，父母抱疾，绐其
还，令兄弟苦劝之，氏泣曰：“欲夺吾志，即死。”父母惧，乃
止。乡里欲状其行，表之，区闻曰：“不可衰世之举也。”孀
居五十馀年卒。